proxectonos/corpus_dominio_legal_administrativo_tmp huggingface dataset:
ORDE do 28 de novembro de 1996 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/12/1996

O artigo 2 da Orde do 26 de novembro de 1993 (DOG do 23-12-1993) establece que se lles validará o curso de profesor especialista en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados acreditativos de que teñen superado os ciclos elemental e superior de galego das escolas oficiais de idiomas.
As persoas que se relacionan nesta orde reúnen eses requisitos. Por iso,
DISPOÑO:
Artigo único
1. Valídaselle-lo curso de especialización en lingua galega ás seguintes persoas:
Abellón Sánchez, Nieves
Fraga Domínguez, María del Pilar
Gesteiro Blanco, María de la Paz
Lage Otero, Sebastiana
Montes Vence, Elsa
Mosteiro Louzao, Manuel
Pérez Cerdeira, María Concepción
Villar Sanjurjo, María Victoria
2. A Consellería de Educación e Ordenación Universitaria expedirálle-los correspondentes diplomas acreditativos.
Disposición derradeira
Única.-Facúltase a Dirección Xeral de Política Lingüística da Consellería de Educación e Ordenación Universitaria para dicta-las instruccións necesarias para o desenvolvemento desta orde.
Santiago de Compostela, 28 de novembro de 1996.
Celso Currás Fernández
Conselleiro de Educación e Ordenación Universitaria
9414
RESOLUCIÓN do 21 de outubro de 1996, da Dirección Xeral de Montes e Medio Ambiente Natural, pola que se declara a veda dos terreos incluídos na zona de influencia de explotación de áridos da comarca da Limia, concello de Sandiás (Ourense).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 27/12/1996

Vista a acta da sesión do Comité Provincial de Caza de Ourense, do 2 de xullo de 1996, e o informe con data 18 de outubro de 1996, do Servicio de Medio Ambiente Natural de Ourense, no que se recolle que o obxectivo básico do proxecto de recuperación das areeiras da Limia é o de crear unha zona especial de acollida e alimentación para a avifauna acuática nas charcas orixinadas pola extracción de áridos, así como a súa protección, e que na actualidade está presente un grande número de especies, moitas delas protexidas pola lexislación vixente. Tamén se recolle no devandito informe, que unha grande parte da zona de extracción de áridos son masas de auga, pistas e camiños das propias explotacións e marxes do canle principal da lagoa de Antela e do río Limia na súa marxe dereita, e por isto areas onde non se pode desenvolve-lo exercicio da caza. Como remate deste, no devandito informe proponse a veda para efectos de caza de tódalas especies na zona que se detalla no plano que se xunta e
que se atopa incluída no couto privado de caza de Sandiás na súa parte suroccidental entre a pista norte que bordea as explotacións de áridos e o río Limia.
En cumprimento da disposición derradeira da Orde, do 31 de xullo de 1996, da Consellería de Agricultura, Gandería e Montes, pola que se determinan as épocas hábiles de caza durante a tempada 1996-1997, na que se faculta o director xeral de Montes e Medio Ambiente Natural para dicta-las normas necesarias para o desenvolvemento e aplicación da devandita orde,
Esta Dirección Xeral de Montes e Medio Ambiente Natural,
RESOLVE:
Declara-la veda dos terreos incluídos na zona de influencia de explotación de áridos da comarca da Limia (Concello de Sandiás), de acordo co plano existente no Plan de recuperación das areeiras da Limia, entre a pista norte que bordea as explotacións de áridos e o río Limia.
A veda abarcará a tódalas especies e suporá a prohibición do exercicio de calquera actividade cinexética en tódalas modalidades, incluídos o adestramento de cans, a celebración de xornadas de caza intensiva, competicións, soltas de animais ou calquera outra relacionada coa caza.
Santiago de Compostela, 21 de outubro de 1996.
Tomás Fernández-Couto Juanas
Director xeral de Montes e Medio Ambiente Natural
8122
ORDE do 3 de decembro de 1996, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería de Industria e Comercio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/12/1996

A creación do Instituto Galego de Consumo, efectuada pola Lei 8/1994, do 30 de decembro de 1994 (DOG nº 9, do 13 de xaneiro de 1995), e desenvolvida polos decretos 329/1995, do 21 de decembro (DOG
nº 249, do 30 de decembro de 1995) e 183/1996, do 9 de maio (DOG nº 101, do 23 de maio de 1996; corrección de erros DOG nº 110, do 5 de xuño de 1996), como organismo autónomo de carácter administrativo adscrito á Consellería de Insdustria e Comercio, fai necesario modificar parcialmente a relación de postos de traballo da citada consellería, publicada pola resolución da Consellería da Presidencia e Administración Pública do 24 de novembro de 1995 (DOG nº 277, do 27 de novembro de 1995; corrección de erros DOG nº 238, do 14 de decembro de 1995 e nº 86, do 2 de maio de 1996).
En consecuencia, por proposta da Consellería de Industria e Comercio, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal,
DISPOÑEMOS
Artigo único.-Modifica-la relación de postos de traballo da Administración da Xunta de Galicia nos termos que se sinalan no anexo da presente orde.
Santiago de Compostela, 3 de decembro de 1996.
Dositeo Rodríguez RodríguezJosé Antonio Orza Fernández
Conselleiro da PresidenciaConselleiro de Economía
e Administración Públicae Facenda
9531
ORDE do 26 de decembro de 1996, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería de Cultura e Comunicación Social.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/12/1996

O Decreto 212/1996, do 6 de xuño (DOG nº 112, do 7 de xuño) modificou parcialmente a estructura orgánica da Xunta de Galicia creando a Consellería de Cultura e Comunicación Social, que asume as funcións que lle correspondían á Consellería de Cultura e á Secretaría Xeral de Comunicación.
O Decreto 237/1996, do 14 de xuño (DOG nº 118, do 17 de xuño) fixou a estructura orgánica da nova consellería, que foi desenvolvida a través do Decreto 256/1996, do 20 de xuño (DOG nº 125, do 26 de xuño), e do Decreto 326/1996, do 26 de xullo (DOG nº156, do 9 de agosto).
Por outra banda a través dunha importante ampliación dos seus cuadros de persoal dáse resposta a unha antiga demanda da sociedade, consistente en amplia-lo horario de atención ó público en sesións
culturais tan relevantes como arquivos, museos e bibliotecas.
Por todo o anterior faise necesario modifica-las relacións de postos de traballo da Consellería de Cultura e da Secretaría Xeral de Comunicación publicadas pola resolución da Consellería de Presidencia e Administración Pública do 24 de novembro de 1995 (DOG nº 227, do 27 de novembro de 1995, correccións de erros DOG nº238, do 14 de decembro de 1995 e nº 86 do 2 de maio de 1996).
En consecuencia, por proposta da Consellería de Cultura e Comunicación Social, oídas as organizacións sindicais presentes na Mesa Xeral de Negociacións da Comunidade Autónoma de Galicia e a Comisión de Persoal,
DISPOÑEMOS:
Artigo único.-Modifica-las relacións de postos de traballo da Administración da Xunta de Galicia nos termos que se sinalan no anexo da presente orden.
Santiago de Compostela, 26 de decembro de 1996.
Dositeo Rodríguez RodríguezJosé Antonio Orza Fernandez
Conselleiro da Presidencia eConselleiro de Economía
Administración Pública e Facenda
96-9415
RESOLUCIÓN do 10 de decembro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 03-8452/96, interposto por Antonio Pérez Fernández.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/12/1996

Para os efectos de dar cumprimento ó solicitado polo presidente da Sala do Contencioso-Administra
tivo do Tribunal Superior de Xustiza de Galicia, en relación co recurso contencioso-administrativo número 03-8452/1996, interposto por Antonio Pérez Fernández, contra Resolución, do 26-4-1996, que aproba o proxecto de expropiación forzosa para a execución da urbanización e acondicionamento da travesía de Bastiagueiro LC-1730, t.m. Oleiros, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas personas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior
de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 10 de decembro de 1996.
José Antonio Fernández Vázquez
Secretario xeral, de Política Territorial, Obras Públicas e Vivenda
96-9374
RESOLUCIÓN do 12 de decembro de 1996 pola que se determina o prazo de presentación de solicitudes de axudas específicas para a adquisición e a rehabilitación de inmobles situados en conxuntos históricos galegos no exercicio de 1997.
INSTITUTO GALEGO DA VIVENDA E SOLO — III. OUTRAS DISPOSICIÓNS — 23/12/1996

Por Orde do 29 de marzo de 1996 regulouse a concesión de axudas para a adquisición de inmobles en conxuntos históricos dentro do programa de vivenda a prezo taxado definido na normativa que desenvolveu o Plan de Vivenda e Solo 1996-1999. Igualmente regulouse a concesión de axudas á rehabilitación dos devanditos conxuntos históricos compatibles coas establecidas no dito plan.
O artigo 4º.4. da devandita orde dispón que, para os sucesivos exercicios, o prazo de presentación das solicitudes será determinado por resolución do director xeral do Instituto Galego da Vivenda e Solo.
A presente disposición, que non modifica o procedemento, abre o prazo de presentación das solicitudes no exercicio de 1997 e indica as partidas orzamentarias nas que figuran os créditos que amparan as devanditas axudas.
A orde da Consellería de Economía e Facenda, do 2 de xuño de 1986, modificada pola Orde do 18 de outubro de 1991, posibilita a tramitación anticipada dos expedientes de gasto no exercicio inmediatamente anterior.
Logo dos informes preceptivos segundo o Decreto 21/1992, do 29 de xaneiro, e a orde da Consellería da Presidencia e Administración Pública do 9 de novembro de 1993, e en uso das referidas autorizacións,
DISPOÑO:
Artigo 1º.-Adquisición de vivendas.
As obrigas derivadas da aplicación do artigo 1º da Orde do 29 de marzo de 1996, atenderanse durante o exercicio de 1997 con cargo ó crédito que figura consignado para esta finalidade na aplicación 06.50.331A.783 do estado de gastos do proxecto de lei de orzamentos xerais da Comunidade Autónoma para 1997, neste momento en trámite parlamentario.
Artigo 2º.-Rehabilitación de vivendas.
As obrigas derivadas da aplicación do artigo 2 da orde do 29 de marzo de 1996, atenderanse durante o exercicio de 1997 con cargo ó crédito que figura consignado para esta finalidade na aplicación 06.50.331A.784 do estado de gastos do proxecto de lei dos orzamentos xerais da Comunidade Autónoma de Galicia para 1997.
Artigo 3º
O prazo de presentación de solicitudes comezará o día 2 de xaneiro de 1997 e rematará o 31 de outubro de 1997.
Disposición derradeira
A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de decembro de 1996.
José Antonio Redondo López
Director xeral do Instituto Galego da Vivenda e Solo
9428
DECRETO 437/1996, do 20 de decembro, sobre asunción do traspaso complementario en materia de provisión de medios materiais e económicos para o funcionamento da Administración de xustiza efectuado polo Real decreto 2395/1996, do 22 de novembro, e a súa asignación á Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 31/12/1996

Polo Real decreto 2l66/l994, do 4 de novembro, transpasáronse á Comunidade Autónoma de Galicia as funcións e servicios que, dentro do seu territorio, viña desempeñando a Administración Central do Estado en materia de provisión de medios materiais e económicos para o funcionamento da Administración de xustiza.
En consecuencia co anterior, a Comunidade Autónoma asumiu tales funcións en virtude do Decreto 394/94, do 29 de decembro, asignándollas á Consellería de Xustiza, Interior e Relacións Laborais.
Corresponde agora, por medio do presente decreto, acepta-la transferencia da partida orzamentaria pendente, que se contén no Real decreto 2395/l996, do
22 de novembro, sobre o traspaso complementario ó aprobado polo Real decreto 2l66/94, do 4 de novembro, anexo que se subscribiu na sesión do Pleno da Comisión Mixta de trasferencias que tivo lugar o l4 de novembro deste ano (DOG do l3 de decembro), e proceder á súa asignación ós órganos competentes da Comunidade Autónoma.
Por iso, e por proposta do conselleiro de Presidencia e Administración Pública, logo de deliberación do Consello da Xunta de Galicia na súa reunión do día vinte de decembro de mil novecentos noventa e seis,
DISPOÑO:
Artigo 1º.-Asunción do traspaso.
Queda asumido o crédito orzamentario traspasado pola Administración Central do Estado á Comunidade Autónoma de Galicia como complementario ás transferencias de medios materiais e económicos para o funcionamento da Administración de Xustiza que se consigna no anexo do Real decreto 2395/l996, do 22 de novembro, correspondente ó ano l996 e que vai destinado ó investimento en infraestructuras de edificios, sedes de órganos xudiciais, nos termos e condicións especificados no acordo da comisión mixta de transferencias do l4 de novembro de l996.
Artigo 2º.-Asignación dos medios.
Asígnaselle á Consellería de Xustiza, Interior e Relacións Laborais o crédito orzamentario referido no anterior artigo.
Disposición derradeira.
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte de decembro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
9593
DECRETO 438/1996, do 20 de decembro, sobre asunción de funcións transferidas á Comunidade Autónoma de Galicia mediante Real decreto 2397/1996, do 22 de novembro, sobre traspaso de funcións e servicios da Administración do Estado á Comunidade Autónoma de Galicia en materia de medios persoais ó servicio da Administración de xustiza e a súa asignación á Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 31/12/1996

Polo Real decreto 2397/l996, do 22 de novembro, transpasáronse á Comunidade Autónoma de Galicia as funcións e servicios que, dentro do seu territorio,
viña desempeñando a Administración central do Estado en materia de medios persoais ó servicio da Administración de xustiza.
Procede, en virtude do citado traspaso, asumir de forma expresa tales funcións e servicios, dentro do marco normativo vixente, asignándollelas ós órganos correspondentes.
Por iso, e por proposta do conselleiro da Presidencia e Administración Pública, logo de deliberación do Consello da Xunta de Galicia na súa reunión do día vinte de decembro de mil novecentos noventa e seis,
DISPOÑO:
Artigo 1º.-Asunción do traspaso.
Quedan asumidos os bens, dereitos e obrigas, así como o persoal e os créditos orzamentarios traspasados pola Administración central do Estado á Comunidade Autónoma de Galicia en materia de medios persoais ó servicio da Administración de xustiza mediante o Real decreto 2397/l996, do 22 de novembro, nos termos e condicións especificados no acordo da comisión mixta de transferencias do l de novembro de l996, publicado como anexo ó citado real decreto.
Artigo 2º.-Asignación de funcións e servicios.
1.-Asígnanselle á Consellería de Xustiza, Interior e Relacións Laborais as funcións, servicios e medios asumidos de conformidade co disposto no artigo anterior.
2.-Os órganos da Consellería de Xustiza, Interior e Relacións Laborais exercerán as atribucións que lles correspondan conforme as normas que regulen a súa estructura.
Disposicións derradeiras
Primeira.-Facúltase o conselleiro de Xustiza, Interior e Relacións Laborais para dictar cantas disposicións sexan necesarias para o desenvolvemento do presente decreto e para adopta-las medidas precisas para a plena efectividade e executividade práctica das funcións traspasadas.
Segunda.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte de decembro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
9371
DECRETO 434/1996, do 20 de decembro, sobre asunción do traspaso complementario en materia de provisión de medios materiais e económicos para o funcionamento da Administración de xustiza efectuado polo Real decreto 2395/1996, do 22 de novembro, e a súa asignación á Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 30/12/1996

Polo Real decreto 2166/1994, do 4 de novembro, traspasáronse á Comunidade Autónoma de Galicia as funcións e servicios que, dentro do seu territorio, viña desempeñando a Administración Central do Estado en materia de provisión de medios materiais e económicos para o funcionamento da Administración de xustiza.
En consecuencia co anterior, a Comunidade Autónoma asumiu tales funcións en virtude do Decreto 394/1994, do 29 de decembro, asignándollas á Consellería de Xustiza, Interior e Relacións Laborais.
Corresponde agora, por medio do presente decreto, acepta-la transferencia da partida orzamentaria pendente, que se contén no Real decreto 2395/1996, do 22 de novembro, sobre o traspaso complementario ó aprobado polo Real decreto 2166/1994, do 4 de novembro, anexo que se subscribiu na sesión do Pleno da Comisión Mixta de trasferencias que tivo lugar o 14 de novembro deste ano (DOG do 13 de decembro), e proceder á súa asignación ós órganos competentes da Comunidade Autónoma.
Por iso, e por proposta do conselleiro da Presidencia e Administración Pública, logo de deliberación do Consello da Xunta de Galicia na súa reunión do día vinte de decembro de mil novecentos noventa e seis,
DISPOÑO:
Artigo 1º.-Asunción do traspaso.
Queda asumido o crédito orzamentario traspasado pola Administración Central do Estado á Comunidade Autónoma de Galicia como complementario ás transferencias de medios materiais e económicos para o funcionamento da Administración de xustiza, que se consigna no anexo do Real decreto 2395/1996, do 22 de novembro, correspondente ó ano 1996 e que vaid estinado ó investimento en infraestructuras de edificios, sedes de órganos xudiciais, nos termos e condicións especificados no acordo da comisión mixta de transferencias do 14 de novembro de 1996.
Artigo 2º.-Asignación dos medios.
Asígnaselle á Consellería de Xustiza, Interior e Relacións Laborais o crédito orzamentario referido no anterior artigo.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte de decembro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
9543
DECRETO 439/1996, do 13 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 63 P.O.L.95-Taboada.-abastecemento de auga á Torre, San Mamede, Fontefría, Vilameñe, Fiunte, 1ª e 2ª fases.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/12/1996

A Deputación Provincial de Lugo, en sesión celebrada o día 30 de setembro de 1996, acordou aproba-lo proxecto de 63 P.O.L. 95.- Taboada.- Abastecemento de auga á Torre, San Mamede, Fontefría, Vilameñe, Fiunte, 1ª e 2ª fases e na sesión celebrada o día 24 de xuño de 1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expe
diente con data de entrada no rexistro xeral da Conselleria de Xustiza, Interior e Relacións Laborais o día 22 de novembro de 1996 baixo o número 12.253.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Conselleria de Xustiza, Interior e Relacións Laborais o día 19 de novembro 1996, nº 12.105.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa xuntanza do día trece de decembro de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 63 P.O.L. 95.- Taboada.- Abastecemento de auga á Torre, San Mamede, Fontefría, Vilameñe, Fiunte, 1ª e 2ª fases.
Santiago de Compostela, trece de decembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9595
DECRETO 442/1996, do 13 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 129 P.O.L. 96 Barreiros C.P. Trabada-Barreiros (Remate).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/12/1996

A Deputación Provincial de Lugo, en sesión celebrada o día 9 de febreiro de 1996, aprobou o proxecto de 129 P.O.L. 96 Barreiros C.P. Trabada- Barreiros (Remate) e na sesión do 28-2-1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 12 de agosto de 1996 baixo o nº 7925.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 13 de xuño de 1996, baixo o nº 6055.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o presente proxecto finaliza o itinerario entre ámbalas localidades, o que supón unha notable mellora nas comunicacións locais, xa que para o seu enlace deberían facer un longo rodeo, ben por Lourenzá ou pola estrada N-640, e estas razóns sociais motivan dabondo o interese público que a deputación promove na mellora das comunicacións e que vén motivada polo interese público e social que supón a mellora das comunicacións intercomarcais e intermunicipais.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día trece de decembro de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación pola Deputación Provincial de Lugo, para efectos de expropiación forzosa, dos bens e dereitos
concretados no expediente administrativo instruído para o efecto e necesarios para a execución das obras do proxecto de 129 P.O.L. 96 Barreiros C.P. Trabada- Barreiros (Remate).
Santiago de Compostela, trece de decembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9598
DECRETO 440/1996, do 13 de decembro, polo que se aproba o escudo heráldico e maila bandeira do Concello de Oímbra (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/12/1996

O Concello de Oímbra (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradi
cionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.d. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola comisión de heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trece de decembro de mil novecentos noventa e seis,
DISPOÑO:
Artigo primeiro.-Aproba-lo escudo heráldico do Concello de Oímbra (Ourense), que quedará organizado do seguinte xeito: De sinople (verde), unha folla de vide de ouro (amarelo), acompañada no baixo de dúas crucetas patadas de gules (vermello). Mantelado de ouro, cunha oliveira da súa cor á destra e un castiñeiro deste á sinistra. Bordura de sable (negro) con dez billetes de ouro. Ó timbre, coroa real pechada.
Artigo segundo.-Aproba-la bandeira do Concello de Oímbra (Ourense), que quedará organizada do seguinte xeito: sobre pano amarelo, unha oliveira verde ó centro e dúas crucetas patadas de vermello, unha á hasta e outra ó batente.
Santiago de Compostela, trece de decembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9596
CORRECCIÓN de erros.-Orde do 15 de novembro de 1996 pola que se regula a concesión de axudas para a formación cooperativa, promoción, mellora de xestión e consolidación das cooperativas agrarias.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 31/12/1996

Advertidos erros no texto da devandita orde publicada no DOG nº 232, do mércores 27 de novembro de 1996, procede face-las oportunas correccións:
-Na páxina 10.661, no artigo 21º, no derradeiro parágrafo, onde di: «... Só serán atendibles cando se realicen no ano que corre.», debe dicir: «... Só serán atendibles cando se realicen no ano 1997.».
-Na páxina 10.662, no artigo 30º, no derradeiro parágrafo, onde di: «... O prazo de presentación destas concluirá o día 28 de febreiro do ano que corre.», debe dicir: «... O prazo de presentación destas concluirá o día 28 de febreiro de 1997».
-Na páxina 10.663, no artigo 37º, onde di: «Os investimentos deberán estar realizados no presente exercicio, agás o referente ás contratacións de persoal que, aínda que formalizadas necesariamente no corrente ano,...», debe dicir: «Os investimentos deberán estar realizados ó longo de 1997, agás o referente ás contratacións de persoal que, aínda que formalizadas necesariamente no ano 1997,...».
9594
ORDE do 29 de novembro de 1996 pola que se autoriza a posta en funcionamento do instituto de educación secundaria de hostelería de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/12/1996

Creado por Decreto 398/1996 do 31 de outubro (DOG do 15 de novembro), o instituto de educación secundaria para impartir formación profesional específica da familia profesional de hostelería e turismo en Pontevedra.
Tendo en conta o establecido no artigo 2 de dito decreto, esta consellería, por proposta da Dirección Xeral de Centros e Inspección Educativa, á vista do informe favorable da Dirección Xeral de Ordenación Educativa e de Formación Profesional,
DISPÓN:
Autoriza-la posta en funcionamento do instituto de educación secundaria de Pontevedra, segundo os datos que figuran no anexo.
ANEXO
Provincia: Pontevedra.
Concello: Pontevedra.
Localidade: Pontevedra.
Centro: instituto de educación secundaria de hostelería.
Código: 360P0N05.
Enderezo: Montecelo s/n.
Unidades: 9 unidades de formación profesional específica.
Ciclos formativos de grao medio da familia profesional de hostelería e turismo que se autorizan para o curso escolar 1996-1997:
-Cociña.
-Servicios de restaurante e bar.
Santiago de Compostela, 29 de novembro 1996.
Celso Currás Fernández
Conselleiro de Educación e Ordenación Universitaria
9490
DECRETO 441/1996, do 13 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: Pantón: C.L. de Deade - Sios - Regueira - estrada N-120.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/12/1996

A Deputación Provincial de Lugo, en sesión celebrada o día 19 de abril de 1996, aprobou o proxecto de Pantón: C.L. de Deade - Sios - Regueira - estrada
N-120 e na sesión do 29-4-1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de agosto de 1996 baixo o número 7899.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 22 de xullo de 1996, baixo o número 7405.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o proxecto se encadra nun itinerario de grande interese para as comunicacións comarcais na zona sur da provincia de Lugo xa que os accesos e enlaces coa estrada N-120 constitúen un eixo vital da comarca que está sendo promocionada dado o seu interese paisaxístico e monumental polas administracións públicas, especialmente a Xunta de Galicia na Ruta do Románico e a Deputación de Lugo na ruta dos encoros, e por outra banda o itinerario completa anteriores actuacións da deputación, o que fai urxente o remate da obra para evita-la penosa impresión dunha estrada sen finaliza-lo correspondente enlace.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e trala deliberación do Consello da Xunta de Galicia na súa xuntanza do día trece de decembro de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de Pantón: C.L. de Deade- Sios- Regueira- estrada N-120.
Santiago de Compostela, trece de decembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9597
DECRETO 436/1996, do 26 de decembro, polo que se dispón que cese Benigno Sánchez García como presidente do Consello Galego de Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 30/12/1996

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Ley 11/1988, do 20 de outubro, e de acordo coa Lei 7/1988, do 12 de xuño, de creación do Consello Galego de Relacións Laborais, por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinteseis de decembro de mil novecentos noventa e seis,
DISPOÑO:
Que cese, por petición propia, Benigno Sánchez García como presidente do Consello Galego de Relacións Laborais, agradecéndolle os servicios prestados.
Santiago de Compostela, vinteseis de decembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9523
CORRECCIÓN de erros.-Orde do 5 de decembro de 1996 pola que se regulan as axudas individuais non periódicas para minusválidos e terceira idade.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 30/12/1996

Advertida a omisión da publicación do anexo da Orde do 5 de decembro de 1996, pola que se regulan
as axudas individuais non periódicas para minusválidos e terceira idade, publicada no DOG nº 247, do xoves 19 de decembro de 1996, cómpre efectua-la corrección do dito erro.
Tralas disposicións derradeiras, debe dicir:
9485
RESOLUCIÓN do 11 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5415/1996, interposto por Manuel Pazos Viz.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/12/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5415/1996, interpossto por Manuel Pazos Viz, contra resolución da Dirección Xeral de Obras Públicas, de 2-4-1996, referencia DH. A36.900, sobre inscrición dun aproveitamento de augas do río Mao ó Badouco, no sitio de Chacela, parroquia de Oca, no concello da Estrada, a favor da comunidade Presa Nova, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento do tódalas personas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 11 de outubro de 1996.
José Antonio Fernández Vázquez
Secretario xeral de Políticas Territorial, Obras Públicas e Vivenda
96-9476
ORDE do 19 de decembro de 1996 pola que se declara de interese galego á Fundación para o Fomento da Calidade Industrial e o Desenvolvemento Tecnolóxico.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/12/1996

Con data 11 de decembro de 1996, publicouse no Diario Oficial de Galicia a orde da Consellería da Presidencia e Administración Pública, do 2 de decembro de 1996, pola que se clasifica como de interese industrial á Fundación para o Fomento da Calidade Industrial e o Desenvolvemento Tecnolóxico, adscribíndoa a Consellería de Industria e Comercio, que terá que exercer plenamente o protectorado sobre ela.
Esta fundación, de acordo co establecido no artigo 4 dos seus estatutos, ten por obxecto e finalidade destinar e afectar un patrimonio á realización, sen ánimo de lucro, de fins xerais de interese galego no ámbito da promoción da calidade industrial e desenovolvemento tecnolóxico.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e seguindo o establecido nos artigos 8 da Lei 7/1983, do 22 de xuño, de réxime das fundacións de interese galego modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1º. Declarar de interese galego a Fundación para o Fomento da Calidade Industrial e o Desenvolvemento Tecnolóxico ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
2º.-Ordena-la inscrición da Fundación para o Fomento da Calidade Industrial e o Desenvolvemento Tecnolóxico na sección do Rexistro de Fundacións da Consellería de Industria e Comercio para os efectos consitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesno día da súa publicación no Diario Oficial de Galicia.
Santiago de Compostela, 19 de decembro de 1996.
Antonio Couceiro Méndez
Conselleiro de Industria e Comercio
9433
RESOLUCIÓN do 3 de decembro de 1996, da Delegación Provincial de Pontevedra, pola que se dispón o rexistro e publicación no Diario Oficial de Galicia da adhesión do convenio colectivo da empresa Idepsa, ó convenio colectivo de Productos Químicos Sevillanos, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/12/1996

Visto o expediente de adhesión incoado pola representación dos traballadores e da empresa Idepsa, con centro de traballo en Caldas de Reis (Pontevedra), ó V convenio colectivo de Productos Químicos Sevillanos, Sociedad Anónima, para 1996, que foi publicado no BOE nº 164, do 8 de xullo de 1996, todo isto en virtude de acta de adhesión de data do 1 de agosto de 1996, incoado pola representación dos traballadores e da devandita empresa, de conformidade co disposto nos artigos 90,2º e 3º, e 92 da Lei 8/1980, do 10 de marzo, do Estatuto dos traballadores, modificado pola Lei 11/1994, do 19 de maio, Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Autoriza-la adhesión da empresa Importación, Distribución y Exportación de Productos, S.A. (Idepsa), con centro de traballo en Caldas de Reis (Pontevedra), ó V convenio colectivo de Productos Químicos Sevillanos, Sociedad Anónima, para o ano 1996, publicado no BOE nº 164, do 8 de xullo de 1996, por resolución da Dirección Xeral de Traballo, do 14 de xuño de 1996, e ordena-la inscrición desta adhesión no libro-rexistro de convenios colectivos de traballo desta delegación provincial, con notificación ás representacións económica e social asinantes da dita adhesión.
Segundo.-Dispoñe-la publicación da presente resolución no BOP e no Diario Oficial de Galicia, para xeral coñecemento por tratarse de convenio de traballo, se ben se omite a publicación do texto do convenio colectivo adherido, xa que este consta publicado no BOE para xeral coñecemento, e co obxecto da necesaria economía procedemental e administrativa.
Vigo, 3 de decembro de 1996.
Antonio Coello Bufill
Delegado provincial de Pontevedra
9230
RESOLUCIÓN do 22 de novembro de 1996, da Secretaría Xeral da Consellería de Cultura e Comunicación Social, pola que se emprazan as partes interesadas no recurso 02/006218/1996, interposto polo sindicato nacional CC.OO. de Galicia.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 18/12/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo nº 02/006218/1996, interposto polo sindicato nacional CC.OO. de Galicia contra o Decreto 354/1996, da Consellería de Cultura e Comunicación Social, do 19-9-1996, que modifica o Decreto 307/1995 do 13-7-1995, polo que se crea o Consello Asesor de Telecomunicacións e Audiovisual de Galicia (DOG nº 189 do 26-9-1996), esta consellería resolve ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, e son emprazados para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 22 de novembro de 1996.
José María Sánchez González
Secretario xeral da Consellería de cultura e Comunicación Social
96-7184
ORDE do 5 de decembro de 1996 pola que se lle concede á entidade promotora Centro de Estudios Superiores Universitarios de Galicia, S.L. (Cesuga) autorización para a efectiva impartición do segundo curso correspondente ó título Bachelor of Commerce conforme o sistema vixente noutro país e conducente á obtención de títulos non homologados cos do sistema educativo español.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/12/1996

Polo Decreto 241/1995, do 28 de xullo, (DOG do 18 de agosto), concedéuselle autorización á entidade promotora Centro de Estudios Superiores Universitarios de Galicia S.L. (Cesuga) para implanta-los estudios correspondentes ó título Bachelor of Commerce conforme o sistema vixente noutro país e conducente á obtención de títulos non homologados cos do sistema educativo español. No artigo 3 do devandito decreto indícase que a efectiva impartición do primeiro e dos sucesivos cursos dos que constan os referidos estudios esixirá, antes do comezo do respectivo curso, autorización correspondente mediante orde da Consellería de Educación e Ordenación Universitaria. Para este fin, a entidade promotora deberá xustificar previamente, perante a consellería, a contratación de profesores mantendo as ratios de calidade e de profesor/alumno ós que se comprometeu no expediente así como os requisitos relativos ós espacios.
Xustificados por parte da entidade promotora Centro de Estudios Superiores Universitarios de Galicia S.L. (Cesuga) os requisitos sinalados no parágrafo
anterior e logo da inspección realizada para o efecto, esta consellería,
DISPÓN:
Artigo 1º.
Autorízaselle á entidade promotora Centro de Estudios Superiores Universitarios de Galicia S.L. (Cesuga), domiciliada no colexio Obradoiro, r/ Feáns nº 152 da Coruña, para que, de acordo co Decreto 241/1995 e co convenio de compromiso académico asinado pola entidade promotora Centro de Estudios Superiores Universitarios de Galicia S.L. (Cesuga), e a University College Dublin, imparta desde o curso 1996-1997 na cidade da Coruña, e dentro dos locais establecidos para o efecto no domicilio da entidade promotora, o segundo curso dos estudios correspondentes ó título Bachelor of Commerce conforme o sistema educativo vixente noutro país e que conduce á obtención de título superior non homologado academicamente cos títulos do sistema educativo español.
Disposición derradeira
Única.-A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de decembro de 1996.
Celso Currás Fernández
Conselleiro de Educación e Ordenación
Universitaria
9137
ORDE do 5 de decembro de 1996 pola que se lle concede á entidade promotora Escola de Negocios Caixavigo autorización para a efectiva impartición do terceiro curso correspondente ó título Bachelor in Business Administration conforme o sistema vixente noutro país e conducinte á obtención de títulos non homologados cos do sistema educativo español.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/12/1996

Polo Decreto 21/1995, do 27 de xaneiro, (DOG do 31 de xaneiro), concedéuselle autorización á entidade promotora Escola de Negocios Caixavigo para imparti-los estudios correspondentes ó título Bachelor in Business Administration conforme ó sistema vixente noutro país e conducente á obtención de títulos non homologados cos do sistema educativo español. No artigo 3 do devandito decreto autorízase a efectiva impartición do primeiro curso dos referidos estudios, engadindo que a implantación progresiva dos seguintes cursos esixirá, antes do comezo do respectivo curso, autorización mediante orde da Consellería de Educación e Ordenación Universitaria. Para este fin, a entidade promotora deberá xustificar e especificar previamente, perante a consellería, a contratación de profesores mantendo as ratios de calidade e de profesor/alumno sinalados no expediente así como os requisitos relativos ós espacios.
Xustificados por parte da entidade promotora Escola de Negocios Caixavigo os requisitos sina
lados no parágrafo anterior e logo da inspección realizada para o efecto, esta consellería
DISPÓN:
Artigo 1.-Autorízaselle á entidade promotora Escola de Negocios Caixavigo, con sede social na Avda. de Madrid nº 60, de Vigo (Pontevedra), para que, de acordo co Decreto 21/1995 e co convenio de compromiso académico asinado pola entidade promotora Escola de Negocios Caixavigo e a Universidade de Gales, imparta desde o curso 1996-1997 na cidade de Vigo, e dentro dos locais establecidos para o efecto na sede social da escola, o terceiro curso dos estudios correspondentes ó título Bachelor in Business Administration conforme o sistema educativo vixente noutro país e que conduce á obtención de título superior non homologado academicamente cos títulos do sistema educativo español.
Disposición derradeira
Única.-A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de decembro de 1996.
Celso Currás Fernández
Conselleiro de Educación
e Ordenación Universitaria
9223